Sutartis pasirašoma, kad klientas ir UAB Bideris komanda turėtų aiškius įsipareigojimo vienas kitam kontūrus. Sutartį pasirašęs klientas galės jaustis daug ramiau žinodamas, kad UAB Bideris komanda vykdo įsipareigojimus pagal visus LR numatytus įstatymus, o neplanuotu atveju iškilus klausimams visada žinos ko tikėtis ir ko reikalauti. Depozito suma priklauso nuo Jūsų statomos sumos aukcione – 600 USD jei neplanuojate statyti daugiau nei 6000 USD už automobilį, arba 10% jeigu planuojate statyti daugiau nei 6000 USD. Garantinis depozitas yra reikalingas tam, kad būtumėte užtikrinti tiek Jūs tiek mes dėl perkamo automobilio. Laimėjus aukcioną ir atsisakant pirkti automobilį tenka susimokėti baudą aukcionui – (baudos mokestis yra 10% galutinės statymo sumos arba 600 USD – jei statymo suma neviršijo 6000 USD; + 50 USD administravimo mokestis). Laimėjimo atveju garantinis depozitas bus išskaičiuotas iš galutinės mokamos sumos.